**Aιτή- 28 Αυγούστου 2020**

**Monferrier Dorval**

***H ημέρα που ο Πρόεδρος των Δικηγόρων του Port au Prince δολοφονήθηκε από αγνώστους μπροστά από το σπίτι του.***

Ο Monferrier Dorval, 64 χρονών, Πρόεδρος του Δικηγορικού Συλλόγου στο Port au Prince και καθηγητής Πανεπιστήμιο στο Δίκαιο, δολοφονήθηκε με 2 σφαίρες στο στήθος την βραδιά της 28ης Αυγούστου 2020 λίγο αφότου είχε παρκάρει μπροστά στο σπίτι του στην οδό Pomier Pelerin 5 όχι πολύ μακριά από την ιδιωτική κατοικία του Προέδρου της Δημοκρατίας Jovenel.

Για να τιμήσουν την μνήμη του Προέδρου, κηρύχθηκε τριήμερο πένθος από τις 31 Αυγούστου ως τις 2 Σεπτεμβρίου. Η Ομοσπονδία Δικηγορικών Συλλόγων Αιτής αποφάσισε παύση των δραστηριοτήτων σε 18 δικαιοδοσίες εντός της χώρας.

Εκλεγμένος Πρόεδρος στις 5 Φεβρουαρίου 2020, ο Monferrier Dorval, εθεσε σε πρώτο πλάνο στην καμπάνια του: « Να διατηρήσουμε την ανεξαρτησία των Δικηγορικών Συλλόγων ενώπιον όλων. Να προωθήσουμε το κράτος Δικαίου και να εξασφαλίσουμε τον σεβασμό σε αυτό». Πρόσφατα, ανακοίνωσε στα ΜΜΕ την ανάγκη καθιέρωσης ενός νέου Συντάγματος πριν τη διοργάνωση των προσεχών εκλογών. Υποστήριζε ότι το Σύνταγμα του 1987 είναι αιτία πολιτικών κρίσεων. Ο Μonferrier Dorval είχε παρέμβει επίσης ως δικηγόρος στην υπόθεση του Dimitri Vorbe κατά της εταιρείας Sogener του κράτους της Αιτής.

Oι αρχές της Αιτής έχουν δηλώσει ότι θέλουν να αυξήσουν τις προσπάθειές τους με στόχο τη βελτίωση του κλίματος ασφάλειας και την καταπολέμηση της ατιμωρησίας, αλλά για τον Γενικό Γραμματέα του Δικηγορικού Συλλόγου Port au Prince, κ. Robinson, "η δολοφονία του δεν εμπίπτει στο πλαίσιο της γενικευμένης ανασφάλειας. Είναι κάτι που υποκινήθηκε προσωπικά εναντίον του.»

Από την δολοφονία του, δεν έγινε γνωστή καμία αποτελεσματική έρευνα, ενώ ο Δικηγορικός Σύλλογος του Port au Prince και βέβαια όλη η κοινωνία έχει δικαίωμα να μάθει την αλήθεια για τους φυσικούς και ηθικούς αυτουργούς της δολοφονίας του Προέδρου.

Ο Δικηγορικός Σύλλογος του Port au Prince από τον Οκτώβρη ως τον Δεκέμβρη του 2018 ήταν άκαμπτος όσον αφορά την υπεράσπιση των δικηγόρων του. Eίχε αποφασίσει τον Οκτώβρη να μην παρασταθεί σε καμία υπόθεση στο δικαστήριο σε ένδειξη αλληλεγγύης στους δυο δικηγόρους, τον εκκλιπόντα και τον γραμματέα της εισαγγελίας αστικού δικαστηρίου του Port au Prince, θύμα αστυνομικής βίας, απαιτώντας πειθαρχικές διώξεις κατά του διευθυντή της Δυτικής Εθνικής Αστυνομίας της Αιτής και τους εμπλεκόμενους αστυνομικούς σε πράξεις βίας κατά των δικηγόρων καθώς και την απομάκρυνση του Κυβερνητικού Επιτρόπου του Port au Prince.

To Σεπτέμβρη του 2019, ο Σύλλογος εξέφρασε μια νέα θέση με την ανησυχία του για την κατάσταση του κράτους Δικαίου στην Αιτή: «Τα τρέχοντα και επαναλαμβανόμενα γεγονότα δείχνουν ότι τα συστατικά του κράτους δικαίου δεν είναι σε καλή κατάσταση και συμβολίζουν μια κατάσταση επιδείνωσης που υπάρχει στη χώρα».